Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 43/12/8803	Košice II, 24.7.2012
EEČ : 2-64-190-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: strojár
a
poškodeným:
1.	XXXXX 
	sídlo organizácie: XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 80,00 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: XXXXX škola, ul. TXXXXX, 040 01 XXXXX, číslo účtu XXXXX/7500 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: strojár
realizované policajtom Obv.odd. PZ XXXXX - XXXXX pod spisovou značkou XXXXX/2011.
	V trestnej veci vedenej za prečin krádeže podľa § 212 ods. 1 Trestného zákona, ktorého sa mal dopustiť obv. XXXXX na tom skutkovom základe, že v Košiciach, v areály U. S . Steel., dňa 29.11.2011 v čase okolo 14.30 hod., po skončení rannej zmeny ako majster na prevádzke XXXXX z pracoviska odcudzil tvarovú frézu typ: 50 VS - 001, čím takto pre poškodeného U. S . Steel. s.r.o., Vstupný areál U. S . Steel., 044 54 XXXXX, IČO: 36 199 222, spôsobil škodu vo výške 431,86 €.
Odôvodnenie: 
Uznesením povereného príslušníka Okresného riaditeľstva PZ v Košiciach Obvodného oddelenia XXXXX - XXXXX, sp. zn. ORP-XXXXX-KE-2011 zo dňa 11.1.2012 bolo podľa § 199 ods. 1  Trestného poriadku začaté trestné stíhanie a súčasne podľa § 206 ods. 1  Trestného poriadku XXXXX vznesené obvinenie za prečin krádeže podľa § 212 ods. 1 Trestného zákona, pre skutok, že v Košiciach, v areály U. S . Steel., dňa 29.11.2011 v čase okolo 14.30 hod., po skončení rannej zmeny ako majster na prevádzke XXXXX z pracoviska odcudzil tvarovú frézu typ: 50 VS - 001, čím takto pre poškodeného U. S . Steel. s.r.o., Vstupný areál U. S . Steel., 044 54 XXXXX, IČO: 36 199 222, spôsobil škodu vo výške 431,86 €. 

	Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a zástupca poškodenej spoločnosti XXXXX uzavreli dňa 20.6.2012 za prítomnosti probačného a mediačného úradníka na Okresnom súde XXXXX II, sp. zn. XXXXX/2012,  dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie úprimne oľutoval a za svoje konanie sa ospravedlnil. Zástupca poškodenej spoločnosti XXXXX ospravedlnenie obvineného prijal, pričom náhradu škody nežiada, pretože odcudzený predmet bol pri východe z areálu U. S . Steel. na bráne č. 3 pri kontrole pracovníkom SBS zadržaný. 

Dňa 20.6.2012 obvinený XXXXX zložil na depozitný účet pre zmier Krajskej prokuratúry  v Košiciach, č.ú. 7000194644/8180 peňažnú sumu vo výške 80,-€ určenú vo výške 40,-€ štátu na peňažnú pomoc poškodeným trestnými činmi a vo výške 40,-€ na všeobecne prospešné účely a to v prospech XXXXX školy, ul. XXXXX, 040 01 XXXXX, číslo účtu XXXXX/7500. 
 
Obvinený XXXXX a zástupca poškodenej spoločnosti XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na bezúhonnú osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvineného pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor